Monastier Gračanica

Monastier Gračanica (srb. Манастир Грачаница) je pravoslávny kláštor v Kosove neďaleko hlavného mesta Priština (asi 5 km na juhovýchod). Patrí medzi skvosty sakrálneho umenia Srbskej pravoslávnej cirkvi a medzi pamiatky svetového kultúrneho dedičstva UNESCO (13. júl 2006). Patrí pod Raško-prizrenskú eparchiu Srbskej pravoslávnej cirkvi. Dejiny Kláštor založil v roku 1315 srbský vládca Štefan Uroš II. Milutin. Stavba bola realizovaná v rokoch 1315 až 1321. Chrám sa stal významným centrom Srbskej pravoslávnej cirkvi a celého srbského duchovného života aj počas dlhej tureckej okupácie (1389 – 1913). Turci niekoľkokrát kláštor poškodili a zničili (najmä počas srbských protitureckých povstaní). V rokoch 1528 až 1555 počas pôsobenia metropolitu Nikanona boli napísané ikony chrámu. Chrám bol neskôr vyzdobený aj nádhernými freskami a masívnym krížom. V súčasnosti je chrám duchovným centrom Srbov v Kosove. Je to fungujúci pravoslávny chrám, v ktorom žijú a pracujú mníšky (maľba ikon, poľnohospodárstvo, šitie,...). Externé odkazy Official web presentation of Raska and Prizren Diocese Gračanica- Blago Fund Serbian Unity Congress